open-index/open-wikipedia-markdown huggingface dataset:
Elisabet Valois

**Elisabet de Valois** (, ); (2. huhtikuuta 1545 Fontainebleau, Ranska – 3. lokakuuta 1568 Madrid, Espanja) oli Espanjan kuningas Filip II:n kolmas puoliso ja Espanjan kuningatar vuosina 1559–1568.

## Suku
Elisabet oli Ranskan Valois-sukuisen kuningas Henrik II:n ja Katariina de’ Medicin vanhin tytär. Hänellä oli yhdeksän sisarusta, joista Frans II:sta, Kaarle IX:stä ja Henrik III:sta tuli vuorollaan Ranskan kuninkaita, Claudesta Lothringenin herttuatar ja Margueritesta Ranskan kuningatar sekä kirjailija.

## Avioliitto
Elisabet luvattiin jo lapsena puolisoksi Espanjan kuningas Filip II:n pojalle, samanikäiselle kruununprinssi Don Carlosille. Kesäkuussa 1559 Ranskan ja Espanjan välillä solmitun Cateau-Cambrésis’n rauhan yhteydessä kuningas Filip kuitenkin päätti naida 14-vuotiaan Elisabetin itse, sillä Filipin toinen puoliso, Englannin kuningatar Maria I oli kuollut hieman aiemmin. 

Elisabetin isä Henrik II haavoittui 30. kesäkuuta hääjuhlallisuuksiin liityneissä Place des Vosgesilla järjestetyissä turnajaisissa tapahtuneessa onnettomuudessa, jolloin hänen silmäänsä lensi pirstoutuneen puukeihään säle. Lääkäreitten ponnisteluista huolimatta silmä tulehtui ja aiheutti kuolemaan johtaneen sepsiksen 10. heinäkuuta 1559. Ranskan kuninkaaksi tuli Elisabetin 15-vuotias vanhin veli Frans II. 

Hänet vihittiin välittäjän avulla (*per procutionem*) Notre Damessa Pariisissa Alban herttua Fernando Álvarez de Toledo y Pimentelin toimiessa oli sulhasen sijaisena ennen lähtöä Ranskasta. Varsinainen hääseremonia pidettiin Guadalajarassa Espanjassa hänen sinne saavuttuaan.

Elisabet saavutti Espanjassa viehätysvoimallaan ja poliittisella lahjakkuudellaan sekä kuningas Filipin, hovin ryhmittymien että kansan suosion. 

## Jälkeläiset
Elisabetille ja Filipille syntyi viisi tytärtä, joista aikuisiksi elivät prinsessa Isabella Clara Eugenia ja Savoijin herttuatar Catalina Micaela. Elisabet kuoli vain 23-vuotiaana synnyttäessään lokakuussa 1568 viimeistä lastaan, joka myös kuoli.

* Kaksostytöt (elokuu 1564), keskenmeno
* Isabel Clara Eugenia (12. elokuuta 1566 – 1. joulukuuta 1633), avioitui pikkuserkkunsa, Itävallan arkkiherttua Albrekt VII:n (1559–1621) kanssa, Espanjan Alankomaitten hallitsija ja käskynhaltija
* Catalina Micaela (10. lokakuuta 1567 – 6. marraskuuta 1597), avioitui Savoijin herttua Kaarle Emanuel I:n kanssa.
* Juana (3. lokakuuta 1568), syntyi keskosena, kuoli puolitoista tuntia syntymän jälkeen.

## Perintö
Kuningatar Elisabet muistetaan myös hahmona Friedrich Schillerin näytelmässä *[[Don Carlos (näytelmä)|Don Carlos]]* ja siihen perustuvassa Giuseppe Verdin samannimisessä oopperassa. Schillerin kuvaus Elisabetin ja kruununprinssi Don Carlosin suhteesta ei perustu historiallisiin tosiasioihin, vaan lähinnä Filip II:n vastustajien propagandaan.

## Lähteet

## Aiheesta muualla
Carl Lindh

**Carl Axel Alexander Lindh** (4. syyskuuta 1882 Piikkiö – 11. helmikuuta 1970 Helsinki) oli suomalainen everstiluutnantti ja toimitusjohtaja.

Lindhin vanhemmat olivat eversti Emil Adolf Lindh ja Bertha Maria Helenius. Hän kävi Haminan kadettikoulun ja Jelisavetgradin ratsukoulun. Hänestä tuli luutnantti 1905.

Lindh palveli ratsuväessä upseerina 1905–1908. Hän oli Helsingin poliisilaitoksen ohjaavana upseerina 1908–1911,  Helsingin kaupungin apulaispalomestarina 1913–1917 ja Paperitehtaitten myyntikonttorin johtajana Moskovassa lyhyesti vuonna 1917. Lindh osallistui Suomen sisällissotaan vuonna 1918 Uudenmaan rakuunarykmentissä eskadroonan päällikkönä. Hän oli Suomen Paperitehtaitten yhdistyksen apulaisjohtajana 1919–1921 ja Suomen Paperikonttorin toimitusjohtajana 1922–1946. Lindh ylennettiin ratsumestariksi ja majuriksi 1918 sekä everstiluutnantiksi reservissä 1933. Talvi- ja jatkosodan aikana hän oli erikoistehtävissä.

Lindh toimi vuonna 1931 perustetun Vapaussodan Kenttäharmaat -järjestön toisena puheenjohtajana jääkärimajuri Ragnar Gröningin rinnalla. Hän oli Vapaussodan Rintamamiesliiton puheenjohtajana vuosina 1935–1944, aina järjestön lakkauttamiseen saakka. Talvisodan aikaan 1939-1940 hän toimi päämajassa Venäjän kansanarmeijan perustamisasioiden parissa. Vuonna 1941 Lindh valittiin mukaan SS-vapaaehtoistoimikuntaan ja syksyllä 1944 hän oli saksalaisten organisoiman Vapaan Suomen Liike -vastarintajärjestön Suomen organisaation johtajana. Lindh vältti kuitenkin sodan jälkeen tutkinnan ja syytetoimet vaikka joitakin vastarintaliikkeessä mukana olleita tuomittiinkin maanpetoksesta.

Carl Lindh oli naimisissa vuodesta 1909 Signe Maria Fabritiuksen kanssa. 

## Lähteet
Viron kunnallisvaalit 2017

**Viron kunnallisvaalit 2017** () pidettiin 15. lokakuuta 2017 ja niissä valittiin kunnanvaltuustot 79 Viron kuntaan. Kokonaisäänestysaktiivisuus oli 53,4 prosenttia. 27,8 prosenttia äänesti ennakkoon, joista 186&nbsp;034 sähköisesti ja 120&nbsp;474 äänestyspaikalla. Ehdokkaita oli yhteensä 11&nbsp;804.

## Vaalitulokset
Vaaleissa annettiin yhteensä 583&nbsp;267 ääntä. Viron keskustapuolue sai 27,3 prosenttia äänistä, vaaliliitot 26,8 prosenttia, Viron reformipuolue 19,5, Sosiaalidemokraattinen puolue 10,3, Isänmaan ja Res Publican liitto 8, Viron konservatiivinen kansanpuolue 6,7, Viron vihreät 0,8, listojen ulkopuoliset ehdokkaat 0,4 ja Viron yhdistynyt vasemmistopuolue 0,2 prosenttia äänistä.

Tallinnassa keskustapuolue sai 40 valtuustopaikkaa 79:stä. Reformipuolue sai 18 paikkaa, sosiaalidemokraatit 9, konservatiivinen kansanpuolue 6, Isänmaan ja Res Publican liitto 5 ja Edgar Savisaar nousi valtuustoon omalta listaltaan. Tarton kaupunginvaltuuston 49:stä paikasta reformipuolue sai 20, sosiaalidemokraatit 8, keskusta 7, konservatiivinen kansanpuolue 6, Isänmaan ja Res Publican liitto 3, Tartu Heaks -vaaliliitto 3 ja Tartu Eest -vaaliliitto 2 paikkaa. Narvassa keskusta sai 23 ja Meie Narva -vaaliliitto 8 kaupunginvaltuuston 31:stä paikasta. Pärnun kaupunginvaltuuston 39:stä paikasta reformipuolue sai 9, Isänmaan ja Res Publican liitto 9, keskusta 7, Pärnu Ühendab -vaaliliitto 7, konservatiivinen kansanpuolue 6 ja sosiaalidemokraatit yhden paikan. Kohtla-Järvellä keskusta sai 18 valtuuston 25:stä paikasta. Sosiaalidemokraatit saivat 5 ja reformipuolue 2 paikkaa.

### Koko maan tulokset

## Lähteet
Max Payne (pelisarja)

**Max Payne** on Remedy Entertainmentin kehittämä toimintapelisarja. Remedyn myytyä oikeudet kolmannen osan on kehittänyt Rockstar Games.

## Pelit
* *[[Max Payne]]* (2001)
* *[[Max Payne 2: The Fall of Max Payne]]* (2003)
* *[[Max Payne 3]]* (2012)

## Muu media
Peliin perustuen on tehty myös elokuva *[[Max Payne (elokuva)|Max Payne]]* (2008).

## Aiheesta muualla
* Pelisarja MobyGamesissä
Korsholman kuninkaankartano

**Korsholman kuninkaankartanon** (Korsholms kungsgård) perusti 1550-luvulla Kustaa Vaasa (1496–1560). Vanhan Vaasan alueella sijainneen kuninkaankartanon tehtävänä oli toimia mallitilana alueen talonpojille. Paikalle muodostettiin 1858 ruotsinkielinen Korsholman maamieskoulu (Korsholms lantmannaskola).

## Katso myös
*Korsholman linna

## Lähteet
*Susanne Öst: ''Kungsgården - En byggnadsinvertering''; Österbottens museum 2009 
### Viitteet
James Gunn (kirjailija)

**James Edwin Gunn** (12. heinäkuuta 1923 Kansas City, Missouri – 23. joulukuuta 2020 Lawrence, Kansas) oli yhdysvaltalainen tieteiskirjailija.

Hänet on nimetty yhdeksi tieteiskirjallisuuden Grand Mastereista.

Gunn oli englannin kielen professori ja Center for the Study of Science Fiction -perustajajäsen.

## Teoksia
* *The Listeners* (1972)

## Lähteet

## Aiheesta muualla
* 
*James Gunn Science Fiction Awards Database -sivustolla 
* James Gunn CSSF Founding Director  Biografia
Maria Anna (Espanjan kuningatar, 1667–1740)

**Maria Anna** (; 28. lokakuuta 1667 Düsseldorf, Pfalzin vaaliruhtinaskunta – 16. heinäkuuta 1740 Bayonne, Ranska) oli Espanjan viimeisen Habsburg-sukuisen kuninkaan Kaarle II:n toinen puoliso ja Espanjan kuningatar. Syntyjään Maria Anna oli Wittelsbach-sukuinen Pfalz-Neuburgin prinsessa.

## Suku
Maria Annan vanhemmat olivat Pfalz-Neuburgin herttua ja myöhempi Pfalzin vaaliruhtinas Filip Vilhelm sekä Hessen-Darmstadtin prinsessa Elisabet Amalia. Maria Annan veljiä olivat Pfalzin vaaliruhtinaat Juhana Vilhelm ja Kaarle III Filip ja siskoja keisarinna Eleonoora Magdaleena (keisari Leopold I:n puoliso) ja Portugalin kuningatar Maria Sofia (kuningas Pietari II:n puoliso). Myöhempi Espanjan kuningatar Elisabet Farnese oli Maria Annan siskon Sofia Dorotean tytär. 

## Avioliitto
Maria Anna avioitui toukokuussa 1690 Espanjan lapsettoman kuninkaan Kaarle II:n kanssa. Avioliiton järjesti Espanjan kuningataräiti Maria Anna sen jälkeen kun Kaarle II:n ensimmäinen vaimo Marie Louise d’Orleans oli kuollut synnyttämättä jälkeläistä. Uudesta vaimosta toivottiin Espanjan Habsburg-dynastian pelastajaa, sillä Kaarle II oli sukuhaaransa viimeinen miespuolinen edustaja. Avioliitosta ei kuitenkaan syntynyt lapsia, sillä Kaarle oli mitä ilmeisimmin steriili. 

Maria Annalla oli suuri vaikutusvalta aviomieheensä, mutta kyvyttömyys synnyttää kruununperijää teki hänet muuten epäsuosituksi Espanjassa eikä hänellä ollut juuri tukijoita hovissa. Maria Anna yritti saada Kaarlen nimeämään perijäkseen jonkun Itävallan Habsburgeista, mutta lopulta tämä valitsi seuraajaksen Ranskan kuningashuoneeseen kuuluneen Anjoun prinssi Filipin, josta Kaarlen kuoltua lokakuussa 1700 tuli kuningas Filip V. Maria Anna tuki Espanjan perimyssodan aikana itävaltalaista kruununtavoittelijaa Kaarle III:tta, minkä vuoksi hän joutui sodan jälkeen lähtemään Espanjasta maanpakoon.

Kuningatar Maria Anna on keskushahmo Victor Hugon historiallisessa romaanissa *[[Ruy Blas]]*.

## Lähteet

## Aiheesta muualla
Damon Knight

**Damon Francis Knight** (s. 19. syyskuuta 1922 – 15. huhtikuuta 2002) oli yhdysvaltalainen tieteiskirjailija, toimittaja ja kriitikko. Hän oli naimisissa kirjailija Kate Wilhelmin kanssa.

Knightin mukaansa on nimetty Science Fiction and Fantasy Writers of America -yhdistyksen Damon Knight Memorial Grand Master Award -tunnustuspalkinto, ja hänet on tunnustettu yhdeksi tieteiskirjallisuuden mestareista.

Knightin tunnetuimpia töitä on kertomus *To Serve Man* (1950), joka sovitettiin *[[Hämärän rajamailla]]* -televisiosarjaan ja josta hän on saanut "retro-Hugon" novellien sarjassa.

Knight on liitetty kuolemansa jälkeen vuonna 2003 Science Fiction Hall of Fameen.

## Lähteet

## Aiheesta muualla
* 
*Damon Knight Science Fiction Awards Database -sivustolla
Sophie von Chotek

**Sophie von Chotek, Hohenbergin herttuatar** (1. maaliskuuta 1868 Stuttgart, Württemberg – 28. kesäkuuta 1914 Sarajevo, Itävalta-Unkari) oli Itävalta-Unkarin arkkiherttuan Frans Ferdinandin puoliso, joka salamurhattiin yhdessä aviomiehensä kanssa Sarajevossa kesäkuussa 1914. Sarajevon laukauksina tunnettu tapahtuma johti ensimmäisen maailmansodan puhkeamiseen.

## Elämä
Sophie von Chotek kuului vanhaan böömiläiseen Chotekin aatelissukuun, jolla oli ollut vuodesta 1556 paronin, vuodesta 1723 kreivin ja vuodesta 1745 valtakunnankreivin arvo. Hänen vanhempansa olivat itävaltaunkarilaisena diplomaattina toiminut kreivi Bohuslav Chotek von Chotkow ja kreivitär Wilhelmine Chotek, joka oli syntyjään Kinskyn vanhaa aatelissukua. Chotekit eivät kuitenkaan kuuluneet niihin harvoihin sukuihin, joiden kanssa Habsburgin keisarisuvun edustajilla oli oikeus solmia samansäätyinen avioliitto.

Sophie tutustui arkkiherttua Frans Ferdinandiin vuonna 1894 työskennellessään arkkiherttuatar Isabella von Croÿlle, joka oli keisariperheen lähisukulaisen, arkkiherttua Fredrikin puoliso. Kun Frans Ferdinandista tuli vuonna 1896 keisarikunnan kruununprinssi, koko suku ja varsinkin keisari Frans Joosef yrittivät estää häntä avioitumasta alempisäätyisen kreivitär Chotekin kanssa. He solmivat lopulta kesäkuussa 1900 morganaattisen avioliiton. Itävallan ja Unkarin parlamentit vahvistivat päätöksen, että pariskunnan tulevat lapset poistettaisiin kruununperimysjärjestyksestä. Keisari antoi Sophielle vuonna 1905 Hohenbergin ruhtinattaren ja vuonna 1909 herttuattaren arvon, johon liittyi myös puhuttelunimi *ylhäisyys*. Sophie von Chotek ja Frans Ferdinand saivat yhdessä kolme lasta, jotka olivat Sofie (s. 1901), Max (s. 1902) ja Ernst (s. 1904). Hartaan uskovaisen Sophien on arveltu ohjailleen myös aviomiehensä poliittisia mielipiteitä konservatiivisempaan suuntaan.

## Salamurha

Sophie von Chotek osallistui Frans Ferdinandin kesäkuun lopussa 1914 suorittamaan symboliseen vierailuun Bosniaan, joka oli liitetty osaksi Itävalta-Unkaria kuusi vuotta aiemmin. Wienissä Sophie ei protokollan vuoksi voinut seremoniallisissa yhteyksissä matkustaa samoissa vaunuissa miehensä kanssa, mutta Sarajevossa he istuivat autossa yhdessä. Tämän seurauksena serbinationalistinen salamurhaaja Gavrilo Princip ampui heidät molemmat, vaikka hänen todennäköisenä tarkoituksenaan olikin murhata vain Frans Ferdinand ja auton etupenkillä istunut Bosnian sotilaskuvernööri, kenraali Oskar Potiorek. Pariskunta haudattiin Artstettenin linnan kryptaan, koska alempisäätyisenä Sophieta ei suostuttu hautaamaan Habsburgien perinteiseen hautapaikkaan, Wienin kapusiinikirkkoon.

## Kunnianosoituksia

*  Tähtiristin ritarikunnan daami (Itävalta-Unkari, 1889)
*  Elisabetin ritarikunnan suurristi (Itävalta-Unkari, 1913)
*  Pyhän Elisabetin ritarikunnan daami (Baijeri)
*  Pyhän Haudan ritarikunnan suurristi (Pyhä istuin)

## Lähteet

## Aiheesta muualla
Jane Yolen

**Jane Hyatt Yolen** (s. 11. helmikuuta 1939 ) on yhdysvaltalainen fantasia- ja tieteiskirjailija.

Yolen on kirjoittanut tai toimittanut yli 350 kirjaa. Pääosa niistä on suunnattu lapsille ja nuorille, mutta hän on kirjoittanut myös runoja ja romaaneja aikuisille. Hänen tärkeimpiä teoksiaan ovat holokaustiin liittyvät *Devil's Arithmetic* ja *Briar Rose*. Yolen on myös kirjoittanut useita fantasiakirjasarjoja kuten *Pit Dragon Chronicles*- ja *Great Alta* -sarjat. Hän on voittanut myös kaksi Nebula-palkintoa novelleistaan.

Yolen on voittanut useita lasten kirjallisuuden palkintoja, ja hän on palkittu elämäntyöstään World Fantasy Award -palkinnolla ja hänet on nimetty yhdeksi tieteiskirjallisuuden Grand Mastereista.

Yolen meni naimisiin David W. Stemplen kanssa 1962 (kuoli 2006) ja hänellä on tytär, kaksi poikaa ja kuusi lastenlasta. Yolen on tehnyt kaikkien lastensa, erityisesti Adam Stemplen, kanssa yhteistyötä kirjojen parissa. 

## Teoksia
* Great Alta -sarja
** *Dragon's Blood* (1982)
** *Heart's Blood* (1984)
** *A Sending of Dragons* (1987)
** *Dragon's Heart* (2009)
* Pit Dragon Chronicles -sarja
** *Sister Light, Sister Dark* (1988)
** *White Jenna* (1989)
** *The One-Armed Queen* (1998)
* Young Merlin -trilogia
** *Passager* (1996)
** *Hobby* (1996)
** *Merlin* (1997)
* Tartan Magic
** *The Wizard's Map* (1999)
** *The Pictish Child* (1999)
** *The Bagpiper's Ghost* (2002)
* The Stuart Quartet  (yhteistyössä Robert J. Harrisin kanssa)
** *Queen's Own Fool* (2000)
** *Girl in a Cage* (2002)
** *Prince Across the Water* (2004)
** *The Rogues* (2007)
* Young Heroes (yhteistyössä Robert J. Harrisin kanssa)
** *Odysseus in the Serpent Maze* (2001)
** *Hippolyta and the Curse of the Amazons* (2001)
** *Atalanta and the Arcadian Beast* (2003)
** *Jason and the Gorgon's Blood* (2004)
* Rock 'n' Roll Fairy Tales (yhteistyössä Adam Stemplen kanssa)
** *Boots and the Seven Leaguers* (2000)
** *Pay the Piper* (2005)
** *The Troll Bridge* (2007)
* The Seelie Wars (yhteistyössä Adam Stemplen kanssa)
** *The Hostage Prince* (2013)
** *The Last Changeling* (yhteistyössä Adam Stemplen kanssa) (2014)
* Muita romaaneja
** *The Devil's Arithmetic* (1988)
** *Briar Rose* (1992), Mythopoeic Awards-palkinto

## Lähteet

## Aiheesta muualla
* 
*Jane Yolen Science Fiction Awards Database -sivustolla
Jack Williamson

**John Stewart Williamson** (29. huhtikuuta 1908 – 10. marraskuuta 2006), joka kirjoitti nimellä **Jack Williamson**, oli yhdysvaltalainen tieteiskirjailija.

Hänet on nimetty yhdeksi tieteiskirjallisuuden Grand Mastereista. Hän on saanut myös World Fantasy Award -palkinnon tunnustuksena elämäntyöstä.

## Teoksia
* *Terraforming Earth* (2001), John W. Campbellin muistopalkinto

## Lähteet

## Aiheesta muualla
* 
* Jack Williamson Science Fiction Awards Database -sivustolla
Lasten Eurovision laulukilpailu 2018

**Lasten Eurovision laulukilpailu 2018** oli järjestyksessään 16. Lasten Eurovision laulukilpailu. Kilpailu järjestettiin 25. marraskuuta 2018 Minskissä, Valko-Venäjällä. Maa isännöi Lasten Euroviisuja toista kertaa. Kazakstan ja Wales osallistuivat kilpailuun ensimmäistä kertaa. Azerbaidžan, Israel ja Ranska palasivat kaikki vuoden 2018 kilpailuun. Azerbaidžan osallistui kilpailuun viimeksi vuonna 2013, Israel vuonna 2016 ja Ranska vuonna 2004. Kypros puolestaan vetäytyi vuoden 2018 kilpailusta.

EBU tiedotti 25. heinäkuuta 2018 19 maan osallistuvan kilpailuun. Myöhemmin elokuussa 2018 ilmoitettiin myös Ukrainan osallistuvan kilpailuun. Tämä tekee kilpailijoiden määrästä 20, mikä on suurin osallistujamäärä mikä Lasten Euroviisuissa on koskaan ollut. 

Kilpailun voitti puolalainen Roksana Węgiel kappaleellaan ”Anyone I Want to Be”.

## Tapahtumapaikka

15. lokakuuta 2017 EBU vahvisti, että vuoden 2018 kilpailu järjestetään Minskissä, Valko-Venäjällä. Tämä on toinen kerta kun maa isännöi kilpailua, ensimmäisen kerran ollen vuonna 2010. 21. marraskuuta 2017 Valko-Venäjän apulaispääministeri Vasili Žarko vahvisti että kilpailu järjestetään Minsk-Arenalla marraskuussa 2018. Areena on järjestänyt aiemmin vuoden 2010 Lasten Eurovision laulukilpailun.

## Formaatti
### Visuaalinen design
Vuoden 2018 slogani oli #LightUp. Logo perustuu aamutähteen, joka on tehty pystysuorista, ylösalaisin olevista ääniaalloista. Inspiraation lähde oli nuorten kilpailijoiden artistinen potentiaali ja luova tavoite, ja se että he täyttävät lavan niin kuin tähti.

### Juontajat
26. lokakuuta 2018 ilmoitettiin, että Eugene Perlin ja Zena (Zinaida Kuprijanovitš) juontavat kilpailun yhdessä Valko-Venäjän edellisen vuoden edustajan Helena Meraain kanssa. Meraai toimi juontajana Greenroomissa. Meraai on neljäs alle kuusitoistavuotias henkilö, joka juonsi Lasten Euroviisuja. Muita ovat Ioana Ivan (2006), Dmytro Borodin (2009) ja Lizi Japaridze (2017). Helena on myös toinen henkilö joka oli edustanut maataan kisoissa sekä juontanut kisoja. Meraai edusti Valko-Venäjää vuonna 2017 kappaleella "I Am The One" ja sijoittui viidenneksi. Perlin on televisiojuontaja ja maan euroviisukommentaattori vuodesta 2013 lähtien. Zena sen sijaan on laulaja ja artisti, joka on yrittänyt edustaa Valko-Venäjää Lasten Euroviisuissa vuosina 2015 ja 2016. Samana päivänä ilmoitettiin myös että Denis Dudinski ja Anna Kviloria juontavat kilpailun avajaisseremonian.

## Osallistujat
20 maata osallistui vuoden 2018 Lasten Eurovision laulukilpailuun.

## Lähteet

## Aiheesta muualla
Latif Yahia

**Latif Yahia** (s. 1964) on irakilaissyntyinen kirjailija ja Irakin–Iranin sodassa taistellut sotilas. Omien sanojensa mukaan hän toimi Saddam Husseinin vanhimman pojan Udai Husseinin kaksoisolentona neljän vuoden ajan. 

## Elämäkerta
Yahia syntyi Irakissa varakkaaseen kurditaustaiseen perheeseen. Kertomansa mukaan taisteltuaan Irakin–Iranin sodassa hänen entinen luokkatoverinsa Udai Hussein, silloisen Irakin presidentin Saddam Husseinin vanhin poika, pakotti häntä ryhtymään tämän kaksoisolennoksi uhkailemalla hänen perhettään. Yahian mukaan hänen esiintyessään Husseinina hän joutui 11 kertaa tappoyrityksen kohteeksi ja näki Husseinin raiskaavan sekä käyttävän raakaa väkivaltaa useasti. Hänen mukaansa neljä vuotta kaksoisolentona toimittuaan hän pakeni Irakista Eurooppaan CIA:n avulla vuonna 1992.

## Yahian kertomuksen kyseenalaistus
Eräät toimittajat ovat kyseenalaistaneet Yahian kertomuksen Udai Husseinin kaksoisolentona toimimisesta. Yahia on puolestaan kritisoinut heitä ja muun muassa väittänyt, että erään Husseinin sisäpiiriin kuuluneen henkilön haastattelut aiheesta The British Sunday Timesin ja The Guardianin artikkeleissa ovat keksittyjä.

## Elokuva
Yahian *[[I Was Saddam’s Son]]* -elämäkerrallisen kirjan pohjalta tehtiin elokuva ''The Devil’s Double'', joka julkaistiin vuonna 2011. Elokuvassa Yahian sekä Udai Husseinin rooleja näyttelee Dominic Cooper.

## Lähteet
Jari Huttunen (ralliautoilija)

**Jari Huttunen** (s. 28. helmikuuta 1994) on suomalainen ralliautoilija. 

## Ralliura
Huttunen voitti vuonna 2015 rallin NEZ-juniorimestaruuden sekä suomenmestaruuden SM3-luokassa. Samana vuonna hänet valittiin ajamaan AKK:n stipendiaattina Suomen MM-ralli RC3-luokan Citroen DS3:lla. Huttusen kartanlukijana on viimeksi toiminut Mikko Lukka ja häntä ennen Antti Linnaketo.

Vuonna 2016 Huttunen kilpaili menestyksekkäästi Saksassa ADAC Opel Rallye Cupissa. Huttunen voitti luokkansa seitsemästä ajamastaan kilpailusta kuusi ja voitti sarjan mestaruuden. 

Vuonna 2017 Huttunen kilpaili rallin EM-sarjassa Opel Adam R2:lla. Hän ajoi myös Suomen Neste Rallin Printsportin Škoda Fabia R5:lla ja voitti WRC2-luokassa, joka oli hänelle toinen kilpailu nelivetoisella ralliautolla. Debyyttikisa oli muutamaa viikkoa aiemmin ajettu SM-sarjaan kuuluva AutoGlym-ralli. Huttunen voitti elokuussa Puolassa ajetun Rally Rzeszow -kilpailun ERC Junior -luokassa. Syyskuussa Huttunen valittiin Hyundain rallitallin kehitysohjelmaan, jonka myötä hän kilpaili kaudella 2018 WRC2-sarjassa Hyundai i20 R5:lla. Huttusen managerina toimii Marcus Grönholm. Hyundai kuitenkin keskeytti WRC2-ohjelmansa yhden kauden jälkeen ja Huttunen jäi ilman vakituista tallipaikkaa.

Huttunen ajoi pohja-ajan vuoden 2019 Ruotsin rallin erikoiskokeella kahdeksan.

Vuonna 2020 Huttunen voitti WRC3-sarjan mestaruuden sekä Puolan mestaruuden. Kaudella 2021 hän ajoi jälleen WRC2-sarjassa, jossa hän voitti kolme kilpailua.

Huttunen ajoi vuoden 2022 MM-rallisarjassa Jyväskylän osakilpailun WRC-luokassa M-Sportin Fordilla.

Kaudella 2023 Huttunen sijoittui SM-sarjassa toiseksi.

## Tulokset
### Rallin MM-sarjan tulokset
()

### WRC2-sarjan tulokset

### WRC3-sarjan tulokset

## Lähteet
Mesisienet

**Mesisienet** (*Armillaria*) on laajalle levinnyt helttasienisuku, joka tuottaa kellertäviä, myöhemmin ruskehtavia, valkoitiöisiä, usein suurina ryhminä esiintyviä itiöemiä. Tyypillistä on lakin pinnan täpläkuvioitus ja jalan rengas, joka tosin voi hävitä vanhemmiten. Suomessa esiintyy kolme renkaallista ja yksi renkaaton mesisienilaji. Mesisienet ovat pääasiassa puiden tai karikkeen lahottajia. Mesisieni voi elää joko saprofyyttinä eli mädänsyöjänä kuolleessa puussa tai parasiittina eli loisena elävässä puussa. Mesisienet kasvavat tiheinä rykelminä kannoissa, puiden tyvillä tai maan pinnalle tulevissa juurissa. Mesisieniä käytetään yleisesti ravinnoksi, etenkin niiden lakkeja, mutta niitä suositellaan keitettäväksi, jotta vältyttäisiin mahdollisilta vatsavaivoilta. Mesisieniä ei tule sekoittaa esimerkiksi pörhösuomuhelokkaan, joka ei ole syötävä. 

Mesisienet ovat maailmanlaajuisesti levinneitä sieniä, joita tavataan tropiikissakin. Euroopasta mesisieniä on löydetty seitsemää eri lajia. Suomesta tunnetaan yhteensä neljä mesisienilajia:
*Pohjanmesisieni (*A. borealis*), yleinen kesäsieni, metsätuhoa aiheuttava
*Nuijamesisieni (*A. lutea*), usein nurmikoilla
*Nevamesisieni (*A. ectypa*), soilla, pohjoinen laji, uhanalainen
*Mäntymesisieni (*A. ostoyae*), eteläinen, harvinainen

Mesisienten suvun nimikkolaji *Armillaria mellea* tarkoittaa nykyään vain keltamesisientä, joka ei kasva Suomessa, mutta kylläkin esimerkiksi Tanskassa.

Mesisienet voivat aiheuttaa tuhoja nuorissa männiköissä ja kuusikoissa sekä myös varttuneemmissa metsissä, ja jotkin mesisienilajeista ovat erikoistuneet myös lehtipuihin. Kuusikoissa pohjanmesisieni on juurikäävän jälkeen yleisin kuusen tyvilahon aiheuttaja. Mesisienen iskeytyminen saa aikaan puilla juuriston toiminnan heikkenemisen. Mesisienitartunta terveeseen metsikköön tapahtuu itiöiden avulla tuoreisiin kantopintoihin sekä juuristossa ja puun tyvellä oleviin vaurioihin. Mesisieni leviää läheisiin puihin ritsomorfien eli rihmastojänteiden avulla sekä joskus myös juuriyhteyksien välityksellä ritsomorfeja muodostamatta.

## Lähteet

## Aiheesta muualla
*Laji.fi: Mesisienet (''Armillaria'')
*Metsäntutkimuslaitos (Metla): Mesisienet: (''Armillaria spp'') 
*Viherympäristöliitto (VYL): Mesisienet 
*Arktiset aromit: Mesisienet
*Mushroom Expert: Genus Armillaria
Protomycena

**Protomycena** on sukupuutton kuollut helttasienisuku. Sen ainoa laji on **Protomycena electra**. *Protomycena* löydettiin meripihkaan säilyneenä Dominikaanisesta tasavallasta Hispaniolasta ja se on peräisin varhaiselta mioseenilta. Se on yksi viidestä tunnetusta fossiilisesta helttasienestä, ja toinen dominikaanisesta meripihkasta kuvattu.

## Lähteet
Lentojarru

**Lentojarru** on lentokoneen osa, joka hidastaa konetta kasvattamalla koneen ilmanvastusta. Lentojarru voi olla siivessä tai rungossa riippuen konetyypistä ja käyttötarkoituksesta.

Siivili-ilmailussa lentojarrua käytetään laskussa tai laskun jälkeen.
Sotilaskoneissa lentojarrulla voi olla käyttöä esimerkiksi syöksypommittajan nopeuden rajoittaminen (ks. Junkers Ju 87 syöksyjarru).

## Katso myös
* Suihkujarru
* Jarrulaskuvarjo

## Aiheesta muualla
S/S Warjo

**S/S Warjo** oli Tanskassa rakennettu höyrylaiva, joka liikennöi 1950- ja 1960-lukujen taitteessa Suomen ja Ruotsin välillä. Myöhemmin se muutettiin dieselkäyttöiseksi ja myytiin Välimerelle.

## Käyttöhistoria
Alus laskettiin vesille 26.9.1927. Hieman myöhemmin se toimitettiin Rederi AB Svealle Tukholmaan. 
Vuonna 1935 alusta pitkitetään noin 4 metrin verran. 9.5.1957 alus toimitettiin Siljavarustamolle, nykyiselle Silja Linelle. Alus oli suunniteltu Silja Linen käyttöön, reitille Helsingistä Tukholman Hammarbyhamneniin, mutta välillä se teki joitain reissuja Turusta Västeråsiin. 21.9.1964 alus myytiin T. Johanissonille Göteborgiin purettavaksi. Tätä toimenpidettä ei kuitenkaan ehditty tehdä, koska seuraava ostaja ehti jo vuonna 1965. Tällöin laiva myytiin Dionyssios Philippopoulos-laivayhtiön nimen alle Kreikkaan. Alus nimetään *Maria*ksi. Jo vuoden kuluttua, vuonna 1966, alus myytiin taas eteenpäin, P.M. Michellepi & N.G. Kochilas-yhtiölle. Vuonna 1971 alus myytiin eteenpäin, mutta ei edelleenkään pois Kreikasta, vaan D.J. Philippopouloos-yhtiölle. Nimeksi tuli Annushka. Vuonna 1983 alus vietiin purettavaksi Italiaan.

## Lähteet
Mycenaceae

**Mycenaceae** on Agaricales-lahkoon kuuluva sieniheimo. Se on yksi monista heimoista, jotka erotettiin Tricholomataceae-heimosta fylogeneettisten tutkimusten perusteella. Mycenaceaen jäsenet ovat saprofyyttejä, kosmopoliitteja, ja niitä esiintyy lähes kaikilla ympäristövyöhykkeillä.

## Suvut
Heimo sisältää seuraavat suvut:

* *[[Cruentomycena]]*
* *[[Cynema]]*
* *[[Favolaschia]]*
* *[[Filoboletus]]*
* Hiipot (*Mycena*)
* Nahkavinokkaat (*Panellus*)
* *[[Poromycena]]*
* Vaivaishiipot (*Resinomycena*)
* Limajalkahiipot (*Roridomyces*)

## Lähteet
Supertramp (albumi)

__NOTOC__
**Supertramp** on brittiläisen rockyhtye Supertrampin yhtyeen nimeä kantava debyyttialbumi, joka julkaistiin heinäkuussa 1970. Albumi on julkaistu myös nimellä "Now and Then".

Albumi julkaistiin Yhdysvalloissa vasta vuoden 1977 loppupuolella, mutta se oli saatavana maahantuojien kautta sekä levymyymälöissä, jotka olivat erikoistuneet brittiläisen musiikin tuontiin. Vuonna 1977 albumi nousi sijalle 158 Yhdysvaltojen Billboard 200 -lehdessä.

## Tausta ja nauhoitus
Kaikki levyn sanoitukset on kirjoittanut Richard Palmer. Kaikkien kappaleiden musiikit sävelsivät Rick Davies ja Roger Hodgson.

Albumi nauhoitettiin kokonaan yöistunnoissa keskiyöstä aamukuuteen, johtuen yhtyeen jäsenten taikauskosta. Hodgson on muistellut myöhemmin: "Insinöörimme Robin Black nukahteli keskellä istuntoja, jotka olivat aika intensiivisiä, koska tappelimme paljon Richard Palmerin kanssa". 

Albumin kappaleita, kuten muun muassa "Words Unspoken" sekä "I Am Not Like Other Birds of Prey" käytettiin osana brittiläisen *Extremes*-elokuvan (1971) ääniraitaa yhdessä muiden yhtyeiden musiikin kanssa.

## Vastaanotto

Albumin saama vastaanotto oli yleisesti ottaen myönteinen. Judith Simsonsin kommentoi Daily Expressin arvostelussa albumia: "Tämän lupaavan musiikkiyhtyeen debyyttialbumi on melko hyvin onnistunut toisin kuin useimmat levyt, jotka kulkevat levymyymälöissä nimellä "progressiivinen pop." Arvostelusta huolimatta albumi oli kaupallinen floppi.

## Kappaleet

* Kaikki kappaleet ovat kirjoittaneet Rick Davies, Roger Hodgson ja Richard Palmer.
* Kaikissa lauluissa laulaa Roger Hodgson, ellei toisin mainita.

### A-puoli
# 
# 
# 
# 
#  (Palmer ja Hodgson)
# 

### B-puoli
#  (Hodgson ja Davies)
#  (Davies ja Hodgson)
#  (Hodgson ja Palmer)
# 

## Kokoonpano

* Richard Davies - urut, piano, sähköpiano, huuliharppu, taustalaulu ja laulu
* Roger Hodgson - bassokitara, flageolet, akustinen kitara, sello, laulu ja taustalaulu
* Richard Palmer - sähkökitara, akustinen kitara, balalaikka, taustalaulu ja laulu
* Robert Millar - rummut, lyömäsoittimet, huuliharppu

### Tuotanto

* Supertramp - tuottaja
* Robin Black - insinööri

## Arvostelut
* Allmusic: 

## Lähteet
Kate Wilhelm

**Kate Wilhelm** (8. kesäkuuta 1928 Toledo, Ohio – 8. maaliskuuta 2018 Eugene, Oregon) oli yhdysvaltalainen tieteiskirjailija. Hän voitti kolme Nebula-palkintoa ja Hugon teoksella *Where Late the Sweet Birds Sang*. 

## Teoksia
* *Where Late the Sweet Birds Sang* (1976), Hugo-palkinto, Locus-palkinto

## Lähteet

## Aiheesta muualla
* 
* Kate Wilhelm Science Fiction Awards Database -sivustolla
Denise Mina

**Denise Mina** on vuonna 1966 syntynyt skotlantilainen rikoskirjailija. Hän kirjoittanut *Garnethill*-trilogian (*Garnethill*, *Pako* ja *Päätös*) lisäksi myös viisiosaisen sarjan, jonka ensimmäinen osa on nimeltään *Veripelto*. Tuoreimmasta sarjasta on julkaistu suomeksi osat *Yksin yössä* (2011), *Ampiaiskesä* (2012), *Petojen kaupunki* (2013) ja *Valheiden varjo* (2014). Denise Mina sai Suomen dekkariseura ry:n ulkomaisen jännityskirjallisuuden vuoden 2013 kunniakirjan.

## Lähteet
* http://like.fi/kirjailijat/denise-mina/

### Viitteet
Meerwein–Ponndorf–Verley-pelkistys

**Meerwein–Ponndorf–Verley-pelkistys** eli **MPV-pelkistys** on kemiallinen reaktio, jossa alkoholi pelkistää karbonyyliyhdisteen kuten aldehydin tai ketonin hapettuen itse karbonyyliyhdisteeksi. Reaktio vaatii katalyytikseen alumiinialkoksidin. Reaktio on minetty Hans Meerweinin, Wolfgang Ponndorfin ja Albert Verleyn mukaan, jotka raportoivat reaktion vuosina 1925&ndash;1926. Meerwein–Ponndorf–Verley-pelkistyksellä on tärkeitä sovelluksia orgaanisen kemian synteeseissä. Reaktion käänteisreaktiota nimitetään Oppenauer-hapetukseksi.

## Reagenssit ja mekanismi
Meerwein, Ponndorf ja Verley havaitsivat reaktion jokainen itsenäisesti. Meerwein raportoi alumiinietoksidin pelkistävän aldehydejä primäärisiksi alkoholeiksi vuonna 1925. Samana vuonna Verley osoitti, että geranioli pelkistää butyraldehydin butanoliksi alumiinietoksidin läsnä ollessa. Vuonna 1926 Ponndorf raportoi, että myös ketonit voidaan pelkistää käyttämällä pelkistimenä isopropanolia alumiini-isopropoksidin läsnä ollessa. Nykyisinkin käytetyin pelkistin on isopropanoli. Meerwein–Ponndorf–Verley-pelkistys tapahtuu useille aldehydeille ja ketoneille ja se on selektiivinen karbonyyliryhmän suhteen ja monet muut funktionaaliset ryhmät selviytyvät reagoimatta. Meerwein–Ponndorf–Verley-pelkistys on tasapainoreaktio ja reaktiota ajetaan tuotteina kohden poistamalla reaktioseoksesta asetonia tislaamalla.

Meerwein–Ponndorf–Verley-pelkistyksen mekanismin ensimmäisessä vaiheessa alumiinialkoksidi koordinoituu sekä aldehydin tai ketonin karbonyyliryhmään että alkoholin hydroksyyliryhmään. Tämän jälkeen muodostuu rengasmainen siirtymätila. Siirtymätila purkautuu tuotteiksi siten, että alkoholilta siirtyy hydridi-ioni karbonyyliyhdisteen karbonyyliryhmälle. Tällöin alkoholi hapettuu karbonyyliyhdisteeksi ja lähtöaineena oleva karbonyyliryhmä pelkistyy alkoholiksi. Käyttämällä kiraalisia alumiinialkoksideja tai kiraalisia apuaineita voidaan Meerwein–Ponndorf–Verley-pelkistys suorittaa stereoselektiivisesti. Reaktiolla on käyttöä muun muassa luonnonaineiden kokonaissynteeseissä.
:

## Lähteet
Krasnaja zvezda

**Krasnaja zvezda** (, ”Punatähti”) on Venäjän puolustusministeriön lehti, joka on perustettu vuoden 1923 päätöksellä Neuvostoliiton puolustuksen kansankomissariaatin julkaisuksi. Ensimmäinen numero ilmestyi 1. tammikuuta 1924.

Päätoimittajana oli vuosina 1955—1985 kenraalimajuri Nikolai Ivanovitš Makejev. Elokuusta 1988 päätoimittajana on Nikolai N. Jefimov.

## Lähteet

## Aiheesta muualla
* http://www.redstar.ru/  
* http://красная-звезда.рф/
Hampton Fancher

**Hampton Lansden Fancher** (s. 18. heinäkuuta 1938 Los Angeles, Kalifornia, Yhdysvallat) on yhdysvaltalainen näyttelijä ja käsikirjoittaja. Hän on  käsikirjoittanut muun muassa *[[Blade Runner]]in* (1982) ja sen jatko-osan *[[Blade Runner 2049|Blade Runner 2049:n]]* (2017).

## Lähteet

## Aiheesta muualla
*
Goldbergit

**Goldbergit** (*The Goldbergs*) on yhdysvaltalainen tilannekomediasarja, jonka ensimmäinen jakso esitettiin ABC:llä tiistaina 24. syyskuuta 2013. Se perustuu sarjan luojan Adam F. Goldbergin lapsuuteen ja perheeseen 1980-luvulla.

Goldbergit asuvat 1980-luvun Pennsylvaniassa. Perheen isä on nimeltään Murray, ja äiti Beverly. Lapsina ovat Barry ja Erica, sekä nuorin lapsi Adam, joka dokumentoi perhe-elämää videokamerallaan. Sarjassa esiintyy myös Beverlyn isä Albert ”Pops”.

## Rooleissa

## Lähteet
Iris Kick

**Iris Kick**  on rockyhtye Plastic Tearsin single, joka julkaistiin 4. lokakuuta 2017. Se on singlelohkaisu tulevalta *Angels with Attitude* -albumilta.

## Kappaleet
# 

## Kokoonpano
* Miqu December – laulu
* Andy Whitewine – kitara
* Edu – basso
* Eco Xtasy – rummut
* Marc Sonic – kitara

## Lähteet
* 

### Viitteet

## Aiheesta muualla
*
Kangas (Jyväskylä)

**Kangas** on Jyväskylän Tourulan kaupunginosassa sijaitseva 34 hehtaarin laajuinen asuinalue ja yrityskeskittymä. Se sijaitsee Tourujoen itäpuolella noin kilometrin päässä keskustasta, Tourulan asuinalueen pohjoispuolella. Kangas rajautuu Tourujoen, Ailakinkadun, Vapaaherrantien ja Kympinkadun sisäpuolelle. 

Alue on aikaisemmin ollut Kankaan paperitehtaan käytössä. Tehtaan toiminta alueella päättyi tammikuussa 2010 ja kaupunki hankki alueen itselleen käyttämällä etuosto-oikeuttaan. Alueen kehittäminen aloitettiin vuonna 2011 asukkaiden osallistumisprojektilla. Yleisen arkkitehtuurikilpailun alueen yleiskaavasta voitti Arkkitehtitoimisto Petri Rouhiainen Oy:n ehdotus *Hjalmarin uni*. Alueen osayleiskaava hyväksyttiin marraskuussa 2013. 

Kankaan paperitehtaan siipiosasta on muovattu *Luova kampus*, jonne vuoden 2016 alussa muutti Petäjävedeltä ammattiopiston Käsi- ja taideteollisuusoppilaitos ja sen jälkeen Humanistisen ammattikorkeakoulun toimintoja. Alueen työpaikkarakentamisessa käytetään sekä vanhoja teollisuusrakennuksia että uudistuotantoa. Kankaalla sijaitsee mm. Landis+Gyrin  6&nbsp;000 neliön uudisrakennus.

Asuinrakennuksiin valmistui syksyyn 2018 mennessä 360 asuntoa. Niiden lippulaivaksi on noussut 16-kerroksinen opiskelijatalo *[[Kankaantorni|KOAS Kankaantorni]]*. Ensimmäinen kokonainen kortteli valmistui Piippurantaan vuonna 2018. Alueen ydinosien arvioidaan valmistuvan vuoteen 2025 mennessä.

Suomen Kotiseutuliitto valitsi Kankaan vuonna 2024 Vuoden kaupunginosaksi. Perusteluissa Kankaan eduiksi mainittiin kestävä, kunnianhimoinen kaupunkisuunnittelu ja aktiivinen, yhteisöllinen, kierto- ja jakamistaloutta käytännössä toteuttava asukastoiminta.

## Lähteet

## Aiheesta muualla
RAND Corporation

**RAND Corporation** on yhdysvaltalainen voittoa tuottamaton tutkimuslaitos ja ajatushautomo, joka perustettiin 1948 tuottamaan analyysejä Yhdysvaltain asevoimille.

## Historia

Project RAND perustettiin Douglasin lentokonetehtaan alaisuuteen pian toisen maailmansodan jälkeen 1. lokakuuta 1945.
Projektin taustalla olivat ilmavoimien kenraali H. H. "Hap" Arnold, sotaministerin neuvonantaja MIT:n Edward Bowles, Douglasin johtaja Donald Douglas, Douglasin pääinsinööri Arthur Raymond ja hänen avustajansa Franklin Collbohm.

Collbohm nousi RANDin johtajaksi 1946. Ensimmäinen projektin raportti oli *Preliminary Design of an Experimental World-Circling Spaceship*, jossa hahmoteltiin maata kiertävän satelliitin mahdollisuuksia tekniikan osalta, ongelmia ja hintaa, mutta myös sen merkitystä ja mahdollisuuksia ihmistä kantavan laitteen rakentamiseen.

Vuonna 1947 projekti muutti Douglasin tehtaalta omiin toimistotiloihinsa Santa Monicaan. 14. helmikuuta 1948 projekti irrotettiin Douglasista omaksi voittoa tuottamattomaksi järjestökseen. RAND Corporation sai alkurahoituksenaan miljoona dollaria korottomana lainana ja pankkitakauksena Fordin säätiöltä. 

## Tutkimuskohteita
RANDin saavutuksiin luetaan osallistuminen Yhdysvaltain avaruusohjelman kehittämiseen, saavutukset tekoälyssä ja monet Internetin luomiseen kehitetyt periaatteet.

Vuoden 2005 raportin mukaan enää noin puolet RANDin tutkimuksesta liittyy kansalliseen turvallisuuteen. Monia muita tutkittavia aiheita ovat perheiden tukeminen, oikeudenkäyttö, työmarkkinat, yritysten johtaminen, kriisinhallinta ja luonnonkatastrofeihin varautuminen, väestö- ja aluepolitiikan tutkimus.

Vuosina 1974&ndash;1982 RAND toteutti laajan tutkimuksen nimeltä RAND Health Insurance Experiment (RAND HIE) terveydenhuollon kustannuksista, käytöstä ja tuloksista Yhdysvalloissa.  Tutkimusta käytetään edelleen ennustamaan kulujen muuttumista sairausvakuutuksen uudistusten myötä. Tutkimuksen toistaminen on sen laajuuden vuoksi lähes mahdotonta. Nykyrahassa tutkimus tuli maksamaan Yhdysvaltain terveysministeriön maksamana lähes 300 miljoonaa dollaria.

## Lähteet

## Aiheesta muualla
* https://www.rand.org/

__NOTOC__
Fresh Off the Boat

**Fresh Off the Boat** on yhdysvaltalainen Nahnatchka Khanin luoma tilannekomediasarja, jonka pääosissa ovat Hudson Yang, Randall Park ja Constance Wu. Sarja perustuu Eddie Huangin oikeaan elämään ja siitä kertovaan vuonna 2013 julkaistuun kirjaan *Fresh Off the Boat: A Memoir*. Huang toimi sarjan kertojana ensimmäisen kauden ajan.

Sarjan esittäminen alkoi Yhdysvalloissa ABC-kanavalla 4. helmikuuta 2015.

## Juoni
Sarja seuraa taiwanilaisen perheen kulkua, kun he muuttavat Washingtonin Chinatownista Orlandoon, Floridaan ja avaavat cowboy-teemaisen pihviravintolan vuonna 1995. Äiti tuskailee sopeutumisen kanssa, perheen isä jahtaa ”amerikkalaista unelmaa” ja Eddiellä on omat ongelmansa koulunkäyntinsä kanssa.

## Näyttelijät

## Tuotanto
ABC tilasi sarjalle toisen tuotantokauden toukokuussa 2015 ja kolmannen maaliskuussa 2016. ABC tilasi neljännen tuotantokauden toukokuussa 2017 ja viidennen toukokuussa 2018.

## Tuotantokaudet

## Lähteet

## Aiheesta muualla
* ''Fresh Off the Boat'' ABC:n sivustolla 
* 
* ''Fresh Off the Boat'' TV Guiden sivustolla 
* ''Fresh Off the Boat'' TV.comissa  
* 
*
Draga Mašin

**Draga Mašin** (, o.s. **Lunjevica** (*Луњевица*); 1867 – 11. kesäkuuta 1903 Belgrad) oli Serbian kuninkaan Aleksanteri I:n puoliso. Hänet surmattiin yhdessä miehensä kanssa vuoden 1903 palatsivallankaappauksen yhteydessä.

## Elämä
Kuningatar Dragan suku eli Lunjevicat tunnettiin Serbian itsenäisyyskamppailun ja Obrenovićin dynastian tukijoina. Hänen isoisänsä Nikola Lunjevica oli tunnettu patriootti ja hänen isänsä oli valtion virkamies. Isän kuoltua perhe ajautui köyhyyteen, joten Draga nai vuonna 1884 Svetozar Mašin -nimisen insinöörin ja virkamiehen, joka kuitenkin kuoli jo seuraavana vuonna. Draga Mašin pääsi vuonna 1889 kuningatar Natalija Obrenovićin hovineidoksi ja tutustui tämän alaikäiseen poikaan Aleksanteriin, josta tuli samana vuonna kuningas, kun hänen isänsä Milan I joutui luopumaan kruunusta.

Myöhemmin kuningas Aleksanteri aloitti suhteen itseään lähes kymmenen vuotta vanhemman Draga Mašinin kanssa ja päätti lopulta naida tämän. Suhde ja avioliittoaie herättivät runsaasti paheksuntaa, sillä Dragan säätyasemaa ei pidetty kuninkaan puolisolle sopivana. Asiaa pahensi se, että Aleksanteria pidettiin heikkotahtoisena ja perheenjäsentensä ohjailemana hallitsijana. Kuninkaan vastustajat levittivät myös huhuja, joiden mukaan Mašin olisi leskeydyttyään elättänyt itseään rikkaiden miesten kurtisaanina. Piittaamatta vanhempiensa ja yleisen mielipiteen voimakkaasta vastustuksesta Aleksanteri I solmi heinäkuussa 1900 avioliiton Mašinin kanssa. Aleksanterin hallinto muuttui tämän jälkeen entistä itsevaltaisemmaksi ja vihatummaksi, sillä hän alkoi erottaa hovista, hallituksesta ja armeijasta puolisoaan ja avioliittoaan arvostelleita henkilöitä.

Draga ja Aleksanteri eivät saaneet lapsia, mutta kuningatar väitti useita kertoja perättömästi tulleensa raskaaksi, mikä lisäsi kuningasparin epäsuosiota. Pian alkoi myös levitä huhuja, että Aleksanteri olisi suunnitellut nimeävänsä Dragan epävakaata elämää viettäneen veljen Nikodije Lunjevican kruununperijäkseen. Kaikki tämä myötävaikutti siihen, että joukko Serbian armeijan nuoria upseereita alkoi vuodesta 1901 suunnitella kuninkaan salamurhaa. Yksi murhasalaliiton johtajista oli kuningatar Dragan entinen lanko, eversti Aleksandar Mašin, joka kuului kilpailevan Karađorđevićin dynastian kannattajiin. Salaliittolaiset tunkeutuivat 10.–11. kesäkuuta 1903 välisenä yönä kuninkaalliseen palatsiin ja ampuivat sekä kuningas Aleksanterin että kuningatar Dragan, jotka löydettiin piiloutuneina vaatekomerosta. Heidän silvotut ruumiinsa heitettiin ikkunasta palatsin puutarhaan. Valta siirtyi tämän jälkeen Karađorđevićin suvulle.

## Populaarikulttuurissa
*Pola Negri näytteli Draga Mašinia vuonna 1932 valmistuneessa Hollywood-elokuvassa *[[Nainen käskee]]*.

## Lähteet

## Aiheesta muualla
New Hartford

**New Hartford** on kunta New Yorkin osavaltiossa, Yhdysvalloissa. Vuoden 2010 väestölaskennan mukaan asukasluku oli 22&nbsp;166.

Yhdysvaltain väestönlaskentatoimiston mukaan New Hartfordin pinta-ala on 66,03 neliökilometriä, josta 65,73 neliökilometriä on maa-aluetta ja 0,31 neliökilometriä (0,39%) on vettä.
Lukáš Gavalier

**Lukas Gavalier** (s. 27. joulukuuta 1993) on slovakialainen jääkiekkomaalivahti, joka torjuu Slovakian Extraliigassa pelaavassa HK Popradissa.

## Lähteet
Mannen

**Mannen** on Norjan tunturi, jonka laki on 1&nbsp;294 metriä merenpinnan yläpuolella. Se sijaitsee Horgheimissa Romsdalenissa Raumajoen varrella. 

## Sortumisvaara
Tunturi on epävakaa, ja se voi romahtaa milloin vain. Sitä on seurattu vuodesta 2009. Romahtaessaan se voi saada liikkeelle 100&nbsp;miljoonan m³ maamassan. 

Pienempikin, noin 2–3&nbsp;miljoonan&nbsp;m³:n, romahdus voi yltää asumuksiin, rautatiehen ja Eurooppatiehen E136. Maamassa voi tukkia Raumajoen ja aiheuttaa tulvan.

## Lähteet
Kyle of Lochalshin rautatieasema

**Kyle of Lochalshin rautatieasema** () on rautatieasema Kyle of Lochalshin kylässä Ylämaan hallintoalueella, Skotlannissa. Se on Kyle of Lochalshin radan pääteasema.

Asema avattiin 2. marraskuuta 1897. Sitä käytti 65&nbsp;182 matkustajaa kaudella 2017–2018.

## Lähteet
* 

### Viitteet
Aidepsos

**Aidepsos** (, ) oli antiikin aikainen kaupunki Euboian saarella Kreikassa. Se sijaitsi Istiaía-Aidipsóksen kunnan alueella nykyisen Loutrá Aidipsoún kaupungin paikalla, noin kolme kilometriä etelään nykyisestä Aidipsóksen kylästä.

## Historia

Aidepsos oli Histiaian kaupungin alaisuudessa ainakin siinä vaiheessa, kun tämä hallitsi koko pohjoista Euboiaa. Aidepsos tunnettiin antiikin aikana erityisesti kuumistä lähteistään ja kylpylöistään. Kreikkalaisessa mytologiassa lähteet yhdistettiin Herakleehen. Varhaisimmat maininnat lähteistä ovat 400- ja 300-luvuilta eaa. Alueella vuonna 427 eaa. tapahtuneen maanjäristyksen kerrotaan kuivattaneen lähteet kolmeksi päiväksi.

Aidepsos alettiin tuntea terveyskylpyläkeskuksena hellenistisen kauden lopulla ja roomalaisella kaudella. Vierailta tiedetään kannetun erityinen vero viimeistään 200-luvulla eaa. Muun muassa kihdistä kärsinyt Sulla vietti lomaa paikalla. Kaupunki oli yläluokan ja taiteilijoiden erityisessä suosiossa 100-luvulla jaa. Tuolloin sen mainitsee muun muassa Plutarkhos, joka kutsuu kaupunkiin osaksi sijoittuneissa *[[Pitopuheita|Pitopuheissaan]]* paikkaa ”Hellaan yhteiseksi olohuoneeksi”.

Aidepsoksen lähistöltä kaivettiin myös kuparia ja rautaa, ja alueella oli tähän liittynyttä metalliteollisuutta.

Aidepsoksen alueella on suoritettu suhteellisen vähän arkeologisia kaivauksia, sillä nykyinen kaupunki sijaitsee raunioiden päällä. Joitakin pienimuotoisia kaivauksia on tehty 1900-luvun alkupuolella.

## Rakennukset ja löydökset

Aidepsoksessa tiedetään olleen suurikokoisia julkisia ja yksityisiä rakennuksia, kuten kylpylöitä, huviloita ja erilaisia majoitustiloja. Vähäisten kaivausten tuottamiin löytöihin lukeutuvat muun muassa yhden roomalaisella kaudella 100- tai 200-luvulla jaa. rakennetun kylpylän rauniot. Se oli ollut käytössä kristilliselle kaudella saakka. Kylpylä sai vetensä alueen kuumista lähteistä. Kaupungin alueelta tehdyt esinelöydöt ovat Chalkídan arkeologisessa museossa.

## Lähteet
Eretrian teatteri

**Eretrian teatteri** oli antiikin aikainen kreikkalainen teatteri Eretrian kaupungissa Euboian saarella Kreikassa. Sen rauniot sijaitsevat nykyisen Erétrian kaupungin pohjoislaidalla.

Teatteri oli rakennettu kaupungin länsiosaan akropoliin eli linnavuoren lounaispuolelle, ei kuitenkaan sen rinteeseen vaan keinotekoiselle kukkulalle. Siinä on ollut kolme rakennusvaihetta. Ensimmäinen teatteri on rakennettu 400- tai 300-luvulla eaa. Teatteria muutettiin 300-luvun eaa. lopulla tai 200-luvun eaa. alkupuolella, ja se kunnostettiin sen jälkeen kun roomalaiset olivat tuhonneet kaupungin vuonna 198 eaa.

Teatteri oli normaali kreikkalainen puolikaarenmuotoinen teatterirakennus, jonka keskellä oli pyöreä orkhestra. Orkhestran halkaisija oli noin 20 metriä. Toisessa rakennusvaiheessa orkhestra sijoitettiin yli kolme metriä varhaisempaa alemmaksi ja kahdeksan metriä pohjoisemmaksi. Katsomossa oli tilaa noin  katsojalle. Portaat jakoivat katsomon 11 sektoriin. Orkhestran takana oli skene- eli näyttämörakennus, johon kuului proskenion. Proskenionin koristelu edusti toisessa vaiheessa joonialaista ja kolmannessa vaiheessa doorilaista tyyliä. Orkhestran keskelle johti skene-rakennuksesta maanalainen käytävä ktoonisten jumaluuksien ilmestymistä varten. Alkuvaiheessa teatterin rakennelmat olivat monin osin puiset, myöhemmin kivestä.

Teatterin lounaispuolella sijaitsivat Dionysokselle omistettu temppeli ja alttari, ja itäpuolella stadion sekä niin kutsuttu ylempi gymnasion.

Teatterin arkeologiset kaivaukset suoritti American School of Classical Studies at Athens eli Yhdysvaltain arkeologinen koulu vuosina 1891–1895. Myöhemmin raunioita on kunnostettu.

## Lähteet

## Aiheesta muualla
Erétrian arkeologinen museo

**Erétrian arkeologinen museo** () on arkeologinen museo Erétrian kaupungissa Euboian saarella Kreikassa. Se esittelee antiikin Eretrian kaupungin alueelta ja ympäristöstä löydettyä pääosin antiikin aikaista esineistöä.

Museo aloitti toimintansa pienimuotoisempana ja eri rakennuksessa vuonna 1961. Nykyisen museorakennuksen rakentaminen alkoi vuonna 1983 ja se otettiin käyttöön vuonna 1991. Museorakennus sijaitsee Erétrian kaupungin luoteisosassa lähellä antiikin Eretrian arkeologista aluetta.

## Kokoelmat
Museon kokoelmiin kuuluu löytöjä Eretriasta sekä muun muassa Amárynthoksesta, Lefkantísta, Magoúlasta ja Xirópolista. Museoesineisiin kuuluu esineitä varhaiselta helladiselta kaudelta roomalaiselle kaudelle. Merkittävimpiin löytöihin kuuluvat muun muassa Lefkantísta löydetty varhaisin tunnettu kentauria esittävä veistos (n. 1050–900 eaa.) sekä Apollon Dafneforoksen temppelin länsipään päätykolmiokoristelusta peräisin oleva Theseusta ja Antiopea esittävä veistos. Veistosten lisäksi kokoelmiin kuuluu muun muassa suuri määrä eretrialaista ja attikalaista keramiikkaa.


Tiedosto:Centaur Chiron of Lefkandi, Archaeological museum of Eretria, Greece.jpg|Varhaisin tunnettu kentauria esittävä veistos, n. 1050–900 eaa.
Tiedosto:Eretria24.jpg|Geometrisen kauden pyksis.
Tiedosto:Eretria21.jpg|Geometrisen ja arkaaisen kauden kokoelmia.
Tiedosto:Eretria37.jpg|Geometrisen ja arkaaisen kauden kokoelmia.
Tiedosto:Theseus Antiope archmus Eretria.jpg|Theseus ja Antiope, n. 510 eaa.
Tiedosto:Tete féminine 500BCE archmus Eretria.jpg|Savinen naisen pää, n. 500 eaa.
Tiedosto:Eretria43.jpg|Reliefi.
Tiedosto:Nikon stele archmus Eretria 674.jpg|Nikonin hautakivi.
Tiedosto:Applique a testa di gorgone, IV sec. ac, da eretria, grecia (M. archeol. eretria).JPG|Gorgon, 300-luku eaa.
Tiedosto:Eretria42.jpg|Pienoismalli antiikin aikaisesta talosta.


## Lähteet

## Aiheesta muualla